b'\n_START_ARTICLE_\n19. iero\xc4\x8du SS prettanku divizions\n_START_SECTION_\nIzveido\xc5\xa1ana\n_START_PARAGRAPH_\nDiviziona smago prettanku lielgabalu rotu un \xc5\xa1t\xc4\x81ba rotu kapteinis Otto Akme\xc5\x86kal\xc4\x93js form\xc4\x93t s\xc4\x81ka 1943. gada 22. j\xc5\xablij\xc4\x81 Grobi\xc5\x86\xc4\x81, t\xc4\x81m bija paredz\xc4\x93ts doties uz Volhovas fronti un tur, pievienojot 42. un 43. pulka prettanku rotas, noform\xc4\x93t divizionu piln\xc4\x81 sast\xc4\x81v\xc4\x81. Form\xc4\x93\xc5\xa1ana Grobi\xc5\x86\xc4\x81 s\xc4\x81k\xc4\x81s ar 250 jauniesaukto iera\xc5\xa1anos, ta\xc4\x8du tr\xc5\xabka gan instruktoru, gan virsnieku; apm\xc4\x81c\xc4\xabb\xc4\x81m piecus instruktorus aiz\xc5\x86\xc4\x93m\xc4\x81s no 15. prettanku divizions. Apm\xc4\x81c\xc4\xabbu laik\xc4\x81 smagaj\xc4\x81 rot\xc4\x81 bija 4 virsnieki, 40 instruktori un 108 kareivji, apm\xc4\x81c\xc4\xabb\xc4\x81m tika pie\xc5\xa1\xc4\xb7irti divi 75 mm PaK 40 prettanku lielgabali._NEWLINE_1943. gada septembra vid\xc5\xab bataljons dev\xc4\x81s uz R\xc4\xabgu, kur tika izsniegti vieglie iero\xc4\x8di un izveidota apg\xc4\x81des da\xc4\xbca un jau m\xc4\x93ne\xc5\xa1a beig\xc4\x81s divizions dev\xc4\x81s uz Volhovas fronti.'